ฝังยาคุมอยู่สามารถทานยาเสริมหน้าอกได้หรือเปล่าคะ ประจำเดือนมาทุกวันตลอดระยะเวลา4เดือน(ไม่ใช่เลือดออกกะปิดกะปรอย มาเหมือนช่วงเป็นประจำเดือน) เกี่ยวกับยาเสริมหรือเป็นเพราะผลข้างเคียงของการฝังยาคุมคะ ไปหาคุณมา คุณให้ทานยาคุม3เดือน แต่พอหยุดยาคุมเลือดก็กลับมาออกอีกเลยกินยาคุมต่ออีก1เดือนเป็น4เดือน(เลิกทานยาเสริมตั้งแต่ช่วงแรกที่ประจำเดือนเริ่มมาในครั้งแรกหลังจากฝังยาคุม)(ฝังยาคุมมา1เดือนจึงเริ่มกินยาเสริมหน้าอกและหยุดหลังจากเลือดเริ่มออกครั้งแรก) อยากทราบว่าพอจะมีวิธีทำให้เลือดหยุดไหลโดยไม่ทานยาคุมมั้ยคะ แล้วสามารถกลับมาทานยาเสริมหน้าอกได้อีกหรือเปล่า หรือควรรอจนกว่าจะถอดยาคุมหรือเปล่าคะ
สวัสดีค่ะ การคุมกำเนิดด้วยการฝังยาคุมนั้นเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้โดยอาจมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้น-มีขนดก และมีความต้องการทางเพศลดน้อยลงการมีเลือดออกผิดปกติจากช่องคลอดดังกล่าวมาจึงอาจเป็นผลข้างเคียงจากยา แต่อย่างไรก็ตามไม่ควรออกมากขึ้นเรื่อยๆ จนซีด เพลีย หรือออกติดต่อกันเป็นเวลานานเป็นเดือน อันนี้อาจจะเกิดจากความผิดปกติอื่นๆเช่น การติดเชื้อในมดลูกหรือปากมดลูก หรือมีเนื้องอกมดลูก เป็นต้นแนะนำไปพบสูตินรีแพทย์เพื่อตรวจภายในและอัลตราซาวน์หน้าท้องค่ะ และไม่ควรซื้อยาใดๆที่ไม่จำเป็นมารับประทานเอง เพราะไม่ทราบว่ายาชนิดนั้นๆจะมีส่วนผสมของฮอร์โมนเพศที่จะทำให้เลือดออกมากยิ่งขึ้นไปอีกหรือไม่ หากเลือดออกมากอาจต้องขูดมดลูกเพื่อหยุดเลือด หรือใช้ยาฮอร์โมนเป็นช่วงสั้นๆเพื่อหยุดเลือดภายใต้การดูแลของแพทย์การดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาด งดการมีเพศสัมพันธ์ไปก่อน ไม่ซื้อยาปรับฮอร์โมนหรือยาสตรีใดๆมารับประทานเอง และรีบไปตรวจหาสาเหตุ